Charles Dupuy

**Charles Alexandre Dupuy** (født 5. november 1851 i Le Puy-en-Velay i Haute-Loire i Auvergne, død 23. juli 1923 i Ille-sur-Têt) var en fransk statsmann som var Frankrikes statsminister i tre perioder, og fungerende president i like mange perioder.

## Biografi
Faren var også politiker og statsmann, men av noe lavere rang. Dupuy var professor i filosofi i forskjellige franske provinser og ble etter hvert utnevnt til skoleinspektør, og fikk dermed et praktisk bekjentskap til behovene i det franske utdanningssystemet. I 1885 ble han en del av politikkens verdens som en opportunist fra det republikanske partiet. Han var en del av regjeringen til Alexandre Ribot fra 1892. Da Ribot-regjeringen falt, ble han utnevnt til statsminister 4. april 1893, og overtok også innenriksdepartementet; broren hans ble hans stabssjef.

I mai 1894 ble Dupuy utnevnt til statsminister og innenriksminister, og han sto ved President Carnots side da Carnot ble knivstukket til døde i Lyon i juni dette året. Han sto til valg for formannskapet, men ble beseiret, og hans regjering satt frem til januar 1895. Under denne regjeringen, den 23. desember 1894, ble Alfred Dreyfus arrestert og dømt for spionasje for Tyskland. Fremdriften i Dreyfus-saken kastet sine mørke skygger over Dupuy, sammen med flere andre franske ministre.

Dupuy satt som statsminister i tre perioder; Første gang fra 4. april til 3. desember 1893, andre gang fra 30. mai 1894 til 26. januar 1895, og siste gang fra 1. november 1898 til 22. juni 1899. Han var også innsatt som Frankrikes fungerende president i tre korte perioder, første gang fra 25. til 27. juni 1894, andre gang fra 16. til 17. januar 1895, og tredje gang fra 16. til 18. februar 1899.

## Dupuys første regjering, 4. april–3. desember 1893
* Charles Dupuy – regjeringssjef og innenriksminister
* Jules Develle – utenriksminister
* Julien Léon Loizillon – krigsminister
* Paul Peytral – finansminister
* Eugène Guérin – justisminister
* Louis Terrier – handels-, industri- og koloniminister
* Auguste Alfred Lefèvre – marineminister
* Raymond Poincaré – undervisnings-, kultur- og kirkeminister
* Albert Viger – landbruksminister
* Jules Viette – offentlig bygg og anleggsminister

## Dupuys andre regjering, 30. mai 1894–26. januar 1895
* Charles Dupuy – regjeringssjef samt innenriks- og kirkeminister
* Gabriel Hanotaux – utenriksminister
* Auguste Mercier – krigsminister
* Raymond Poincaré – finansminister
* Eugène Guérin – justisminister
* Félix Faure – marineminister
* Georges Leygues – undervisnings- og kulturminister
* Albert Viger – landbruksminister
* Théophile Delcassé – koloniminister
* Louis Barthou – offentlig bygg og anleggsminister
* Victor Lourties – handels- og industriminister samt post- og telegrafminister

## Dupuys tredje regjering, 1. november 1898–22. juni 1899
* Charles Dupuy – regjeringssjef samt innenriks- og kirkeminister
* Théophile Delcassé – utenriksminister
* Charles de Freycinet – krigsminister
* Paul Peytral – finansminister
* Georges Lebret – justisminister
* Édouard Locroy – marineminister
* Georges Leygues – offentlig bygg og anleggsminister samt Kulturminister
* Albert Viger – landbruksminister
* Antoine Guillain – koloniminister
* Camille Krantz – offentlig bygg og anleggsminister
* Paul Delombre – handels- og industriminister samt post- og telegrafminister

**Endringer**
* 6. mai 1899 – Camille Krantz etterfulgte Freycinet som krigsminister. Jean Monestier etterfulgte Krantz som offentlig bygg og anleggsminister.

## Referanser